Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 110/12/8803	Košice II, 18.9.2014
EEČ : 2-64-442-2014

U Z N E S E N I E

Trestná vec:	obvinený XXXXX a spol. 
Prečin:	Ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno b Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvineným XXXXX, nar. XXXXX a XXXXX, nar. XXXXX pre prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Trestného zákona pre skutok, že v mieste svojho pobytu v školskom roku 2011/2012 od mesiaca september 2011 do konca mesiaca január 2012 hrubo zanedbávali svoje základné rodičovské povinnosti voči žiačke XXXXX triedy Základnej školy XXXXX XXXXX, XXXXX, nar. XXXXX, týkajúce sa zabezpečenia riadnej školskej dochádzky a jej záškoláctva, o čom svedčí vysoký počet neospravedlnených hodín, a to v počte 296 vymeškaných a neospravedlnených hodín, čím jej umožnili viesť záhaľčivý spôsob života, 

lebo nie je tento skutok trestným činom a nie je dôvod na postúpenie veci

Odôvodnenie:
Uznesením vyšetrovateľa Okresného riaditeľstva PZ XXXXX, odboru kriminálnej polície, sp. zn. XXXXX zo dňa 07.02.2012 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX a XXXXX pre prečin ohrozovanie mravnej výchovy mládeže podľa § 211 ods. 1 písm. b/, ods. 3 písm. a/ Trestného zákona na tom skutkovom základe ako je to uvedené v predmetnom uznesení.
V  priebehu vyšetrovania  bola vypočutá  na  zápisnicu o výsluchu svedka XXXXX, triedna učiteľka maloletej XXXXX, ktorá uviedla, že maloletá navštevovala školu pravidelne od 14.09.2011 do 10.10.2011, pričom od 17.10.2011 cestou asistenta učiteľa pri návšteve rodiny bolo zistené, že sa údajne nachádzajú v zahraničí  a odvtedy maloletá prestala navštevovať školu.

Cestou Národnej ústredne Interpol Bratislava cez Interpol Londýn bolo zistené, že rodina je na adrese XXXXX, kde sociálna služba v meste Kent uviedla, že dievča už predtým navštevovalo v termínoch od 13.09.2010 do 05.07.2011 školu na Dover Road, Primary School, Dover Road East, Nortfeet, Grasevend, Kent DA 11 ORB.

Dňa 03.04.2012 na základe oprávnenej žiadosti  o vyhlásenie republikového pátrania bolo vykonané predvedenie osoby, menom XXXXX podľa § 17 b, ods. 1 zákona č. 171/1993 Z.z. v znení neskorších predpisov, ktorý sa dobrovoľne autobusovou linkou sám dostavil na Slovensko za účelom vysporiadania uvedenej veci. 

Toho istého dňa bol obvinený XXXXX vypočutý a uviedol, že jeho maloletá dcéra navštevovala Základnú školu na adrese Chantry Primary School  a uviedol tiež, že spočiatku jeho dcéra XXXXX navštevovala školu aj na území SR od mesiaca september 2011 do 10.10.2011 na ZŠ Ľ. Podjavorinskej č. 1 v Košiciach a potom odišli s celou rodinou do Anglicka, kde už boli aj predtým.

Dňa 03.05.2012 bolo XXXXX z Anglicka zaslané písomné stanovisko z Krajského úradu kraja Kent, odbor prijímania a dopravy adresované matke jeho dcéry XXXXX na adresu XXXXX, týkajúce sa žiadosti o prijatie dieťaťa do školy, z ktorého vyplýva, že jej žiadosti nebolo zatiaľ vyhovené z dôvodu nedostatku voľných miest, pričom maloletej bolo ponúknuté miesto na základnej škole Kings Farm Primary School  a v prípade neakceptácie ponuky sa môžu do 10 dní odvolať na nezávislú odvolaciu porotu, kde zároveň uvádza Krajský úrad kraja Kent, odbor prijímania a dopravy, že odporúčajú, aby v tom čase ponúkané miesto prijali. 

Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci. 

Vzhľadom na vyššie uvedené som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka